हिन्दी का पत्रकार इतना ग्लोबल हो जाए, चलता है. पटना के एपिसोड में पोलैंड का उदाहरण. पर देखिये एक समाज कैसे सरकार की खुशामद करने वाली मीडिया से लड़ता है. लोग तब भी मीडिया और सरकार का गेम समझ रहे थे, अब भी समझ ही रहे होंगे. पोलैंड में लोग अपील करने लगे कि अखबार न पढ़ें. उस समय एक नारा चला कि "Let the piles of unsold newspapers at the newsstands demonstrate our opposition to military rule". मतलब न्यूज़ स्टैंड पर अखबारों को बिना बिके पड़े रहने दीजिए ताकि उन्हें समझ आ जाए कि हम मिलिट्री रूल का विरोध करते हैं. इसका असर हुआ. सेना के नियंत्रण में छपने वाले अखबार को लोगों ने खरीदना ही बंद कर दिया. पोलैंड की जनता को आज तक अपना वो अतीत याद है.